རྒྱུད་
སྡེ་འོག་མ་གསུམ་གྱི་ལམ་བགྲོད་ཚུལ་མདོར་བསྡུས་ཏེ་བསྟན་པ་དང་། རྣལ་འབྱོར་བླ་ན་
མེད་པའི་རྒྱུད་ཀྱི་ལམ་བགྲོད་ཚུལ་ཅུང་ཟད་ཕྱེ་སྟེ་བཤད་པའོ༎ དང་པོ་(རྒྱུད་སྡེ་འོག་མ་གསུམ་
གྱི་ལམ་བགྲོད་ཚུལ་མདོར་བསྡུས་ཏེ་བསྟན་ཕ་)ལ་གཉིས། དངོས་དང་། དེ་དག་ལམ་ལྔ་དང་ས་བཅུར་

250
གསང་སྔགས་རྡོ་རྗེ་ཐེག་པའི་ས་ལམ་གྱི་རྣམ་གཞག་གཅེས་བཏུས།
འཇོག་ཚུལ་ལོ༎ དང་པོ་(དངོས་)ལ་གསུམ། བྱ་རྒྱུད་དང་། སྤྱོད་རྒྱུད་དང་། རྣལ་འབྱོར་རྒྱུད་
ཀྱི་ལམ་བགྲོད་ཚུལ་ལོ༎ དང་པོ་(བྱ་རྒྱུད་ཀྱི་ལམ་བགྲོད་ཚུལ་)ལ་བཞི། ལམ་སྒོམ་པའི་སྣོད་རུང་དུ་
བྱ་བ། སྣོད་དུ་གྱུར་ནས་དམ་ཚིག་དང་སྡོམ་པ་དག་པར་བྱ་བ། དམ་ཚིག་ལ་གནས་ནས་
སྔོན་དུ་བསྙེན་པ་ཇི་ལྟར་བྱ་བ། བསྙེན་པ་ལས་སུ་རུང་ནས་དངོས་གྲུབ་ཇི་ལྟར་སྒྲུབ་པའོ༎
དང་པོ་(ལམ་སྒོམ་པའི་སྣོད་རུང་དུ་བྱ་བ་)ནི།
ལམ་རིམ་ཆེ་ཆུང་ནས་གསུངས་པ་ལྟར་ལམ་
ཐུན་མོང་བས་རྒྱུད་ལེགས་པར་སྦྱངས་ཏེ། རྡོ་རྗེ་སློབ་དཔོན་མཚན་ཉིད་དང་ལྡན་པ་ཞིག་
རྒྱུད་སྡེ་ནས་བཤད་པ་ལྟར་ཚུལ་བཞིན་དུ་བསྟེན། བྱ་རྒྱུད་རིགས་གསུམ་གང་ཡང་རུང་བ་
ཞིག་གི་དཀྱིལ་འཁོར་དུ་འཇུག་ཅིང་དབང་བསྐུར་བ་མནོས་པའོ༎ གང་དུ་དབང་བསྐུར་
བའི་དཀྱིལ་འཁོར་ནི། རྡུལ་ཚོན་ནམ་རས་བྲིས་ཀྱི་དཀྱིལ་འཁོར་དང་། གང་ཟག་ཁྱད་
པར་ཅན་འགའ་ཞིག་བསམ་གཏན་གྱི་དཀྱིལ་འཁོར་དུ་དབང་བསྐུར་ཆོག་པ་ཞིག་ཡོངས་
ཀྱི༑ ལུས་དཀྱིལ་སོགས་མེད་དེ། རྒྱུད་སྡེ་འོག་མ་གསུམ་གྱི་སྐབས་སུ་ལུས་དཀྱིལ་དང་།
ཀུན་རྫོབ་བྱང་ཆུབ་སེམས་ཀྱི་དཀྱིལ་འཁོར་དང་། བྷ་གའི་དཀྱིལ་འཁོར་དང་། དོན་དམ་
བྱང་ཆུབ་སེམས་ཀྱི་དཀྱིལ་འཁོར་བཞིའི་ཐ་སྙད་མ་བཤད་པའི་ཕྱིར་ཏེ། དེ་བཞི་ནི་བླ་མེད་
ཁོ་ནའི་ཁྱད་ཆོས་ཡིན་པའི་ཕྱིར་རོ༎ གང་བསྐུར་བའི་དབང་ནི་བུམ་དབང་ཁོ་ན་ཡིན་གྱི།
དབང་གོང་མ་གསུམ་ནི་རྒྱུད་སྡེ་འོག་མ་གསུམ་ལ་མེད་དོ༎ རྒྱུད་སྡེ་བཞི་ལ་དབང་མང་
ཉུང་གི་ཁྱད་པར་ཡོད་དེ། བྱ་རྒྱུད་ལ་ཆུ་དང་ཅོད་པན་གྱི་དབང་མཐའ་རྟེན་དང་བཅས་པ་
ཙམ་དང་། སྤྱོད་རྒྱུད་ལ་དེའི་སྟེང་དུ་རྡོ་རྗེ་དྲིལ་བུ་མིང་གི་དབང་སྟེ་རིག་པའི་དབང་ལྔ་མཐའ་
རྟེན་དང་བཅས་པ་ཙམ་དང་། རྣལ་འབྱོར་རྒྱུད་ལ་དེའི་སྟེང་དུ་རྡོ་རྗེ་སློབ་དཔོན་གྱི་དབང་
མཐའ་རྟེན་དང་བཅས་པ་ཙམ་དང་། བླ་མེད་ཀྱི་རྒྱུད་ལ་དེའི་སྟེང་དུ་དབང་གོང་མ་གསུམ་
སྟེ་དབང་བཞི་ག་དང་། བླ་མེད་ཀྱི་བྱེ་བྲག་དུས་འཁོར་གྱི་རྒྱུད་ལ་བྱིས་པ་ལྟར་འཇུག་པའི་
དབང་བདུན་དང༌། གོང་མ་གོང་ཆེན་བཞི་བཞི་དང་། རྡོ་རྗེ་སློབ་དཔོན་བདག་པོ་ཆེན་པོའི་

གསང་ཆེན་རྒྱུད་སྡེ་བཞིའི་ས་ལམ་གྱི་རྣམ་གཞག་རྒྱུད་གཞུང་གསལ་བྱེད།
251
དབང་སྟེ་བཅུ་དྲུག་ཡོད་པའི་ཕྱིར། འོན་ཀྱང་དཀྱིལ་ཆོག་རྡོ་རྗེ་འཕྲེང་བར་བྱ་སྤྱོད་གཉིས་
ཀ་ལ་རིག་པའི་དབང་ལྔ་བསྐུར་བར་བཤད་དོ༎
གཉིས་པ་(སྣོད་དུ་གྱུར་ནས་དམ་ཚིག་དང་སྡོམ་པ་དག་པར་བྱ་བ་)ནི། སོ་ཐར་གྱི་རྟེན་དུ་རུང་བ་ཡིན་
ན་སོ་ཐར་རིས་བདུན་གང་ཡང་རུང་བའམ། མ་མཐའ་མི་དགེ་བ་བཅུ་སྤོང་བའི་ཚུལ་ཁྲིམས་
གཞིར་བཟུང་ནས། དབང་བསྐུར་བའི་དུས་སུ་གཟུང་བར་བྱ་བའི་སྡོམ་པ་ནི་བྱང་སྡོམ་ཁོ་
ན་ཡིན་ཏེ། བྱ་སྤྱོད་གཉིས་ལ་སྔགས་སྡོམ་འཛིན་པ་མེད་པའི་ཕྱིར་ཏེ། དེས་ན་བསྲུང་བྱ་
རྩ་ལྟུང་ཡང་བྱང་སེམས་ཀྱི་རྩ་ལྟུང་རྣམས་ཡིན་གྱི་དེ་ལས་ལོགས་སུ་མེད་དེ། འོན་ཀྱང་
སྔགས་ཀྱི་ཐུན་མོང་མིན་པའི་དམ་ཚིག་བསྲུང་བར་བྱ་བ་མང་པོ་ཡོད་པ་རྣམས་སྔགས་
རིམ་ཆེན་མོར་ལེགས་གྲུབ་ཀྱི་རྒྱུད་དྲངས་པ་ལས་ཤེས་པར་བྱ་ཞིང་། རྩ་ལྟུང་རྣམས་བྱང་
ཆུབ་གཞུང་ལམ་དུ་བལྟ་བར་བྱའོ༎ དེ་དག་ཤེས་པར་བྱས་ནས་རྩ་ལྟུང་གིས་གཏན་མ་
གོས་པ་ལ་འབད་ཅིང་། ཉེས་པ་གཞན་གྱིས་གོས་ནའང་ཇི་མི་སྙམ་པར་མི་གཞག་པར་ཉིན་
པར་བྱུང་བ་རྣམས་མཚན་མོ་ཕྱིར་བཅོས་ལ། མཚན་མོ་ལྟུང་བ་བྱུང་བ་རྣམས་ཉིན་མོ་ཕྱིར་
བཅོས་པར་གསུངས་པ་ལྟར་བཤགས་ནས་དག་པར་བྱའོ་ཞེས་སྔགས་རིམ་ཆེན་མོར་
གསུངས་སོ༎
གསུམ་པ་(དམ་ཚིག་ལ་གནས་ནས་སྔོན་དུ་བསྙེན་པ་ཇི་ལྟར་བྱ་བ་)ལ་གཉིས། བཟླས་བརྗོད་དང་
བཅས་པའི་བསམ་གཏན་དང་། བཟླས་བརྗོད་ལ་མ་ལྟོས་པའི་བསམ་གཏན་ནོ༎ དང་པོ་
(བཟླས་བརྗོད་དང་བཅས་པའི་བསམ་གཏན་)ནི། ལྷ་དྲུག་གི་སྒོ་ནས་རང་ལྷར་བསྐྱེད་པ་དང་། མདུན་
དུ་ཡེ་ཤེས་པ་སྤྱན་དྲངས་ནས་མཆོད་པ་སོགས་དང་། སྲོག་རྩོལ་བསྡམས་པ་དང་སྦྲགས་
ནས་ཡན་ལག་བཞི་མ་ཉམས་པར་བཟླས་པ་བྱ་བ་རྣམས་སོ༎ རྒྱུད་སྡེ་འོག་མ་གསུམ་ནས་
བཤད་པའི་སྲོག་རྩོལ་དང་། གསང་འདུས་འཕགས་ལུགས་ཀྱི་སྐོར་ནས་བཤད་པའི་སྲོག་
རྩོལ་དང་། དུས་འཁོར་ནས་བཤད་པའི་སྲོག་རྩོལ་གསུམ་མིང་འདྲ་ཡང་དོན་མི་གཅིག་གོ །

252
གསང་སྔགས་རྡོ་རྗེ་ཐེག་པའི་ས་ལམ་གྱི་རྣམ་གཞག་གཅེས་བཏུས།
རྒྱུད་སྡེ་འོག་མ་གསུམ་ནས་བཤད་པའི་སྲོག་རྩོལ་གྱི་དོན་ཡོད་དེ། དབང་པོའི་སྒོ་སོགས་
དང་སྐྲ་དང་བ་སྤུའི་བུ་ག་ནས་འབྱུང་འཇུག་བྱེད་པའི་རླུང་ནི་སྲོག་ཡིན་ལ། རྩོལ་བ་ནི་
དམིགས་པ་གཞན་དྲན་ནས་དེ་ལ་གཡེང་བའི་དྲན་པ་ཡིན་པས། དེ་གཉིས་ཕྱིར་འཕྲོར་མི་
འཇུག་པར་ནང་དུ་འཛིན་པ་ནི་སྲོག་རྩོལ་སྡོམ་པའི་དོན་ཡིན་པའི་ཕྱིར།
གཉིས་པ་(བཟླས་བརྗོད་ལ་མ་ལྟོས་པའི་བསམ་གཏན་)ནི། མེ་གནས་ཀྱི་བསམ་གཏན་དང་། སྒྲ་
གནས་ཀྱི་བསམ་གཏན་དང་། སྒྲ་མཐར་ཐར་པ་སྟེར་བའི་བསམ་གཏན་སྒོམ་པ་རྣམས་
སོ༑༑ དེ་ཡང་སྒྲ་གནས་ཀྱི་བསམ་གཏན་མན་ཆད་དུ་ཞི་གནས་སྒྲུབ་ལ། སྒྲ་མཐའ་ནས་
ལྷག་མཐོང་སྒོམ་ཞིང་དེར་ཡང་སོ་སོར་རྟོག་པའི་ཤེས་རབ་ཀྱིས་དཔྱད་པ་མང་དྲགས་
ན་སྔར་གྱི་གནས་ཆ་འཇིག་པས། དཔྱད་འཇོག་སྤེལ་མར་བྱས་ལ་སྟོང་ཉིད་རྟོགས་པའི་
ཞི་ལྷག་ཟུང་འབྲེལ་སྒྲུབ་བོ༎ སྟོང་ཉིད་རྟོགས་པའི་ལྷག་མཐོང་ཐོབ་ཚེ་སྦྱོར་ལམ་དང་།
སྟོང་ཉིད་མངོན་སུམ་དུ་རྟོགས་ཚེ་མཐོང་ལམ་དུ་འཕོ་བ་སོགས་ཕར་ཕྱིན་ཐེག་པ་དང་
འདྲའོ༑༑ དངོས་གྲུབ་ཁྱད་པར་ཅན་གྱི་ལས་ཚོགས་མཐའ་ཡས་པ་བསྒྲུབ་པར་བྱ་སྤྱོད་ལས་
གསུངས་པ་རྣམས་ཇི་ལྟ་བ་བཞིན་དུ་འགྲུབ་པ་ལ། བཟླས་བརྗོད་ཡན་ལག་བཞི་དང་དེ་ཉིད་
གསུམ་གྱི་བསམ་གཏན་སྔོན་དུ་འགྲོ་དགོས་ལ། དངོས་གྲུབ་ཕྲན་ཚེགས་མང་པོ་འགྲུབ་པ་
ལ་དེ་ལྟར་དགོས་པའི་ངེས་པ་མེད་དོ་ཞེས་སྔགས་རིམ་ཆེན་མོ་ལས་གསུངས་སོ༎
བཞི་པ་(བསྙེན་པ་ལས་སུ་རུང་ནས་དངོས་གྲུབ་ཇི་ལྟར་སྒྲུབ་པ་)ནི། དངོས་གྲུབ་རབ་འབྲིང་ཐ་
གསུམ་སྟེ། གསུམ་དུ་འབྱེད་ལུགས་ལ་སྒོ་མང་པོ་ཡོད་པ་ལས་ངོ་བོའི་སྒོ་ནས་ནི། རིག་
འཛིན་དང་མངོན་ཤེས་དང་བསྟན་བཅོས་ཀུན་ཤེས་པ་སོགས་ནི་རབ་དང་། མི་སྣང་བ་དང་
བཅུད་ལེན་དང་། རྐང་མགྱོགས་སོགས་ནི་འབྲིང་དང་། གཞན་དབང་དུ་འདུ་བ་དང་གསད་
སྐྲད་སོགས་ནི་ཐ་མའོ༎ རྟགས་ཀྱི་སྒོ་ནས་ནི་རྫས་འབར་བ་དང་དུ་བ་འཐུལ་བ་དང་དྲོ་བ་
ལས་གསུམ་མོ༎ གཞིའི་སྒོ་ནས་ནི་ལུས་ཀྱི་དང་རྫས་ཀྱི་དང་ལོངས་སྤྱོད་ཀྱི་དངོས་གྲུབ་

གསང་ཆེན་རྒྱུད་སྡེ་བཞིའི་ས་ལམ་གྱི་རྣམ་གཞག་རྒྱུད་གཞུང་གསལ་བྱེད།
253
བོ༑༑ གསུང་པ་པོའི་སྒོ་ནས་ནི་འཕགས་པ་དང་ལྷ་དང་ས་བླའི་སྔགས་སོ། རིགས་ཀྱི་
སྒོ་ནས་ནི་སྔགས་རིམ་ལས། “ཞི་བ་དང་རྒྱས་པ་དང་དྲག་པོའི་ལས་ནི་རིམ་པ་བཞིན་དུ་
དེ་བཞིན་གཤེགས་པའི་རིགས་དང་། པདྨའི་རིགས་དང་། རྡོ་རྗེའི་རིགས་ཀྱིས་བསྒྲུབ་སྟེ།
དངོས་གྲུབ་མཆོག་དང་འབྲིང་དང་ཐ་མ་ཡང་དེ་ལྟར་བསྒྲུབ་བོ༎”ཞེས་དང་། “རིགས་རེ་
རེ་ལ་ཡང་དངོས་གྲུབ་གསུམ་གསུམ་དང་། ཞི་རྒྱས་དང་དྲག་པོ་གསུམ་གསུམ་ཡོད་པས་
རང་རང་གི་རིགས་ཀྱི་བདག་པོ་དང་། རིགས་ཀྱི་ཡུམ་དང་། རིགས་ཀྱི་ཁྲོ་བོས་ཞི་སོགས་
གསུམ་བྱའོ༎”ཞེས་གསུངས་པ་ཙམ་ལས་མི་གསལ་ཞིང་། རྗེས་འཇུག་རྣམས་ཀྱིས་ཀྱང་
གསལ་བར་བཤད་པ་མ་མཐོང་ངོ་༎ མཁས་པ་ཁ་ཅིག་གིས། བྱ་རྒྱུད་ཀྱི་གདུལ་བྱ་དབང་
རྣོན་གྱིས་བསྐལ་པ་མང་པོ་ཐུབ་པའི་ཚེའི་རིག་འཛིན་བསྒྲུབས་ནས་ཚེ་གཅིག་ལ་འཚང་རྒྱ་
བ་ཡོད་པར་གསུངས་ཀྱང་། སྔགས་རིམ་ལས་དེ་ལྟར་གསལ་བར་མ་གསུངས་ཤིང་། རྒྱུད་
སྡེ་སྤྱི་རྣམ་ལས། “བྱ་སྤྱོད་གཉིས་ལ་ཕ་རོལ་ཏུ་ཕྱིན་པའི་ལུགས་ཀྱི་འཚང་རྒྱ་ཚུལ་ལས་
ལོགས་པ་མེད།” ཅེས་གསུངས་པ་ལྟར་འདོད་ན། འོག་མིན་སྟུག་པོ་བཀོད་པའི་རྟེན་ལ་
འཚང་རྒྱ་བར་འདོད་དགོས་པས་དཔྱད་པར་བྱའོ༎
གཉིས་པ་སྤྱོད་རྒྱུད་ཀྱི་ལམ་བགྲོད་ཚུལ་ལ་བཞི། སྣོད་རུང་དུ་བྱ་བ་དང་། དམ་ཚིག་
དང་སྡོམ་པ་དག་པར་བྱ་བ་དང་། བསྙེན་པ་ཇི་ལྟར་བྱ་བ་དང་། དངོས་གྲུབ་ཇི་ལྟར་སྒྲུབ་
པའོ༑༑ དང་པོ་(སྣོད་རུང་དུ་བྱ་བ་)ནི། སྤྱོད་རྒྱུད་ནས་གསུངས་པའི་སྙིང་རྗེ་ཆེན་པོའི་སྙིང་པོ་ཅན་
ལ་སོགས་པའི་དཀྱིལ་འཁོར་དུ་དབང་བསྐུར་བ་ཐོབ་པས་ལམ་སྒོམ་པའི་སྣོད་དུ་བྱེད་པ་
སྟེ༑ དེ་ཡང་ཆུ་དང་ཅོད་པན་གྱི་དབང་ཙམ་གྱིས་མི་ཆོག་པར་རིག་པའི་དབང་ལྔ་ག་ཐོབ་
༡ མ་དཔེར་་སྒོ་ནས་ནས་ནི་”ཞེས་གསལ།
༢ རྗེ་ཙོང་ཁ་པ་བློ་བཟང་གྲགས་པའི་གསུང་འབུམ། ག སྔགས་རིམ་ཆེན་མོ། ལེའུ་གཉིས་པ། གཙང་དཔར། ཤོག་གྲངས་༨༥ན༣
e
༣ རྗེ་ཙོང་ཁ་པ་བློ་བཟང་གྲགས་པའི་གསུང་འབུམ། ག སྔགས་རིམ་ཆེན་མོ། ལེའུ་གཉིས་པ། གཙང་དཔར། ཤོག་གྲངས་༨༥བ༤
མཁས་གྲུབ་དགེ་ལེགས་དཔལ་བཟང་གི་གསུང་འབུམ། ཇ རྒྱུད་སྡེ་སྤྱི་རྣམ། གཙང་དཔར། ཤོག་གྲངས་༣བ༢

254
གསང་སྔགས་རྡོ་རྗེ་ཐེག་པའི་ས་ལམ་གྱི་རྣམ་གཞག་གཅེས་བཏུས།
དགོས་པ་མ་གཏོགས་ཕལ་ཆེར་བྱ་རྒྱུད་ཀྱི་སྐབས་དང་འདྲའོ༎
གཉིས་པ་(དམ་ཚིག་དང་སྡོམ་པ་དག་པར་བྱ་བ་)ནི། རྩ་ལྟུང་རྣམས་བྱ་རྒྱུད་ཀྱི་སྐབས་དང་འདྲ་
ཞིང་༑ བྱ་རྒྱུད་ནས་བཤད་པའི་དམ་ཚིག་གཞན་རྣམས་ཀྱང་ཕལ་ཆེར་ཐུན་མོང་བ་ཡིན་
པར་གསུངས་ལ། རྣམ་སྣང་མངོན་བྱང་ལས་དམ་པའི་ཆོས་དང་བྱང་ཆུབ་ཀྱི་སེམས་སྲོག་
གི་ཕྱིར་ཡང་མི་གཏོང་བ་དང་། སེར་སྣ་དང་སེམས་ཅན་ལ་གནོད་པ་མི་བྱེད་པ་དང་། མི་
དགེ་བ་བཅུ་སྤོང་གི་བསླབ་པའི་གཞི་ལ་གནས་དགོས་པར་གསུངས་སོ།།
གསུམ་པ་(བསྙེན་པ་ཇི་ལྟར་བྱ་བ་)ལ་གཉིས། མཚན་མ་དང་བཅས་པའི་རྣལ་འབྱོར་དང་།
མཚན་མ་མེད་པའི་རྣལ་འབྱོར་རོ༎ དང་པོ་(མཚན་མ་དང་བཅས་པའི་རྣལ་འབྱོར་)ནི། ཕྱིའི་ཡན་ལག་
བཞིའི་བཟླས་བརྗོད་དང་། ནང་གི་ཡན་ལག་བཞིའི་བཟླས་བརྗོད་དང་། དེ་རེ་རེ་ལ་ཡན་
ལག་བཞི་མ་ཉམས་པར་ཤུབ་བུ་དང་ཡིད་བཟླས་བྱ་བ་དང༌། ཡིད་བཟླས་ཀྱི་ཚེ་སྲོག་རྩོལ་
སྡོམ་པ་རྣམས་སོ༎
གཉིས་པ་(མཚན་མ་མེད་པའི་རྣལ་འབྱོར་)ནི། ལྷའི་སྐུ་ལ་སོགས་པ་ལ་དམིགས་པའི་ཞི་
གནས་རྙེད་པ་ན། ལྷའི་རྣལ་འབྱོར་དང་འབྲེལ་བའི་སྒོ་ནས་སྟོང་ཉིད་སྒོམ་སྟེ། དཔྱད་
འཇོག་སྤེལ་མར་བྱས་ལ་སྟོང་ཉིད་རྟོགས་པའི་ཞི་ལྷག་ཟུང་འབྲེལ་སྒྲུབ་བོ།༎ མཚན་བཅས་
མཚན་མེད་ཀྱི་རྣལ་འབྱོར་གྱི་དོན་ནི་སྔགས་རིམ་ལས། “མཚན་མ་དང་བཅས་པའི་རྣལ་
འབྱོར་ནི་སྟོང་ཉིད་སྒོམ་པ་དང་བྲལ་བའི་ལྷའི་བསྒོམ་བཟླས་ཡིན་ལ། མཚན་མ་མེད་པ་
ནི་སྟོང་ཉིད་སྒོམ་པ་དང་བཅས་པའི་ལྷའི་བསྒོམ་བཟླས་ལ་བྱ་ཡི་སྟོང་ཉིད་རྐྱང་པ་སྒོམ་པ་
ལ་མི་བྱ་སྟེ།” ཞེས་གསུངས་པ་ལྟར་རོ༎ མཁས་པ་ཁ་ཅིག །སྟོང་ཉིད་རྟོགས་པའི་བློས་
མ་ཟིན་པ་དང་ཟིན་པའི་ལྷའི་རྣལ་འབྱོར་ནི་རིམ་བཞིན་མཚན་བཅས་མཚན་མེད་ཀྱི་རྣལ་
འབྱོར་གྱི་དོན་དུ་གསུངས་པ་དཔྱད་བྱ་སྟེ། སྟོང་ཉིད་རྟོགས་པའི་བློས་ཟིན་པའི་མཚན་
༡ རྗེ་ཙོང་ཁ་པ་བློ་བཟང་གྲགས་པའི་གསུང་འབུམ། ག སྔགས་རིམ་ཆེན་མོ། ལེའུ་གསུམ་པ། གཙང་དཔར། ཤོག་གྲངས་༨༨བ༤

གསང་ཆེན་རྒྱུད་སྡེ་བཞིའི་ས་ལམ་གྱི་རྣམ་གཞག་རྒྱུད་གཞུང་གསལ་བྱེད།
255
བཅས་ཀྱི་རྣལ་འབྱོར་ཡོད་པའི་ཕྱིར་ཏེ། མཚན་བཅས་ཀྱི་རྣལ་འབྱོར་གྱི་སྔོན་དུ་སྟོང་ཉིད་
སྒོམ་པར་གསུངས་པ་གང་ཞིག །དེའི་ཚེ་སྟོང་ཉིད་རྟོགས་པའི་བློ་ཤུགས་དྲག་ཡོད་ན་དེའི་
རྗེས་ཀྱི་མཚན་བཅས་ཀྱི་རྣལ་འབྱོར་ནི་དེས་ཟིན་པར་འགྱུར་བའི་ཕྱིར་ཏེ། ལམ་རིམ་ཆུང་
ངུ་ལས། “སྟོང་ཉིད་རྟོགས་པའི་ཤེས་རབ་ཤུགས་དྲག་ན་སྦྱིན་པ་གཏོང་བ་དང་། ཕྱག་དང་
སྐོར་བ་སོགས་བྱེད་པའི་ཚེ། དེ་དག་ལ་དམིགས་པའི་བློ་དེ་རྣམས་སྟོང་ཉིད་རྟོགས་པ་
མིན་ཡང་དེའི་ཤུགས་དང་ལྡན་པར་འཇུག་པ་མི་འགལ་ལ། ཐུན་མགོ་ལྟ་བུ་ལ་བྱང་ཆུབ་ཀྱི་
སེམས་ཤུགས་དྲག་པོ་སྔོན་དུ་བཏང་ན། སྟོང་ཉིད་ཀྱི་ཏིང་ངེ་འཛིན་ལ་བཞག་པའི་ཚེ། བྱང་
ཆུབ་ཀྱི་སེམས་དེ་དངོས་སུ་མེད་ཀྱང་དེའི་རྩིས་ཟིན་པ་མི་འགལ་ཏེ།” ཞེས་གསུངས་པ་
བཞིན་ཡིན་པའི་ཕྱིར། མདོ་ལུགས་ཀྱི་ཐབས་ཤེས་ཡ་མ་བྲལ་བའི་ཚུལ་ནི་དེ་ལྟར་ཡིན་
ཀྱང་༑ སྔགས་ལུགས་ཀྱི་ཐབས་ཤེས་ཡ་མ་བྲལ་བ་ནི་དེ་ཙམ་མིན་གྱི། རྒྱ་ཆེ་བ་ལྷའི་རྣལ་
འབྱོར་དང་ཟབ་པ་རང་བཞིན་མེད་པ་རྟོགས་པའི་ཤེས་རབ་གཉིས་ཤེས་པ་གཅིག་གི་ངོ་
བོར་དུས་གཅིག་ཏུ་ཚོགས་པའི་ཐབས་ཤེས་དབྱེར་མེད་ལ་བྱེད་པའི་ཕྱིར་ཏེ། སྔགས་རིམ་
ལས༑ “འབྲས་བུའི་སྐབས་སུ་ལུས་མཚན་དཔེས་སྤྲས་པའི་རྟེན་དང་དེ་ལ་བརྟེན་པའི་
དམིགས་མེད་ཀྱི་ཐུགས་གཉིས་ངོ་བོ་དབྱེར་མེད་དུས་གཅིག་ཏུ་གནས་པ་བཞིན་དུ་ལམ་
གྱི་སྐབས་སུ་ཡང་རྣལ་འབྱོར་པའི་ཡིད་ངོ་ན་རང་གི་སྐུ་དེ་བཞིན་གཤེགས་པའི་སྐུའི་རྣམ་
པར་སྣང་བའི་ཐབས་དང་། དེའི་ཚེ་རང་གི་སེམས་ཆོས་ཀྱི་དེ་ཁོ་ན་ཉིད་རང་བཞིན་མེད་པ་
ལ་དམིགས་པའི་ཤེས་རབ་གཉིས་ཤེས་པ་གཅིག་གི་ངོ་བོར་དབྱེར་མེད་པ་དུས་གཅིག་ཏུ་
ཚོགས་པའི་ཐབས་ཤེས་དབྱེར་མེད་དུ་བྱ་དགོས་ཏེ།” ཞེས་དང་། “གཟུང་རྣམ་ལྷའི་རྣམ་
པར་སྣང་བའི་རང་བཞིན་མེད་རྟོགས་ཀྱི་ཤེས་རབ་དེ་ཉིད་རྒྱ་ཆེ་བ་ལྷའི་རྣལ་འབྱོར་གྱི་
༡ རྗེ་ཙོང་ཁ་པ་བློ་བཟང་གྲགས་པའི་གསུང་འབུམ། ཕ ལམ་རིམ་ཆུང་བ། གཙང་དཔར། ཤོག་གྲངས་༡༡༠བ༥
༢ རྗེ་ཙོང་ཁ་པ་བློ་བཟང་གྲགས་པའི་གསུང་འབུམ། ག སྔགས་རིམ་ཆེན་མོ། ལེའུ་དང་པོ། གཙང་དཔར། ཤོག་གྲངས་༢༡ན༤

256
གསང་སྔགས་རྡོ་རྗེ་ཐེག་པའི་ས་ལམ་གྱི་རྣམ་གཞག་གཅེས་བཏུས།
སེམས་དང་ངོ་བོ་གཅིག་ཡིན་ཡང་ཐབས་ཤེས་ཐ་དད་དུ་འཇོག་པ་ནི། ལོག་ས་ཐ་དད་ལ་
ལྟོས་པའི་ལྡོག་པ་ཐ་དད་པའི་ཐ་སྙད་ཀྱི་དབང་གིས་ཡིན་ཏེ།” ཞེས་གསུངས་པའི་ཕྱིར་
རོ༑༑ དེས་ན་སྐབས་འདིའི་མཚན་མེད་ཀྱི་རྣལ་འབྱོར་ནི་དེ་འདྲ་བའི་ཟབ་གསལ་གཉིས་
མེད་ཀྱི་རྣལ་འབྱོར་ཡིན་གྱི། སྟོང་ཉིད་རྟོགས་པའི་བློས་ཟིན་པའི་ལྷའི་རྣལ་འབྱོར་ཙམ་
མིན་ཏེ། སྟ